《兴善寺贝多树》
唐代·张乔

还应毫末长，始见拂丹霄。得子从西国，成阴见昔朝。

势随双刹直，寒出四墙遥。带月啼春鸟，连空噪暝蜩。

远根穿古井，高顶起凉飙。影动悬灯夜，声繁过雨朝。

静迟松桂老，坚任雪霜凋。永共终南在，应随劫火烧。

作者简介：（生卒年不详)，今安徽贵池人，懿宗咸通中年进士，当时与许棠、郑谷、张宾等东南才子称“咸通十哲”黄巢起义时，隐居九华山以终。其诗多写山水自然，不乏清新之作，诗清雅巧思，风格也似贾岛。